CELEX: 31984R2191
Language: el
Date: 1984-07-27 00:00:00
Title: Κανονισμός (ΕΟΚ) αριθ. 2191/84 της Επιτροπής της 27ης Ιουλίου 1984 που καθορίζει, για την περίοδο εμπορίας 1984/85, την ελάχιστη τιμή που καταβάλλεται στους παραγωγούς για τα ξηρά δαμάσκηνα και το ποσό της ενίσχυσης στην παραγωγή για τα δαμάσκηνα

Avis juridique important

|

31984R2191

Κανονισμός (ΕΟΚ) αριθ. 2191/84 της Επιτροπής της 27ης Ιουλίου 1984 που καθορίζει, για την περίοδο εμπορίας 1984/85, την ελάχιστη τιμή που καταβάλλεται στους παραγωγούς για τα ξηρά δαμάσκηνα και το ποσό της ενίσχυσης στην παραγωγή για τα δαμάσκηνα  

Επίσημη Εφημερίδα αριθ. L 199 της 28/07/1984 σ. 0029 - 0030

***** ΚΑΝΟΝΙΣΜΟΣ (ΕΟΚ) αριθ. 2191/84 ΤΗΣ ΕΠΙΤΡΟΠΗΣ  της 27ης Ιουλίου 1984  που καθορίζει, για την περίοδο εμπορίας 1984/85, την ελάχιστη τιμή που καταβάλλεται στους παραγωγούς για τα ξηρά δαμάσκηνα και το ποσό της ενίσχυσης στην παραγωγή για τα δαμάσκηνα  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ελλάδας,  τον κανονισμό (ΕΟΚ) αριθ. 516/77 του Συμβουλίου της 14ης Μαρτίου 1977 περί κοινής οργανώσεως αγοράς στον τομέα των μεταποιημένων προϊόντων με βάση τα οπωροκηπευτικά (1), όπως τροποποιήθηκε τελευταία από τον κανονισμό (ΕΟΚ) αριθ. 988/84 (2), και ιδίως τα άρθρα 3β και 3γ,  Εκτιμώντας:  ότι, σύμφωνα με το άρθρο 3β παράγραφος 1 του κανονισμού (ΕΟΚ) αριθ. 516/77, η ελάχιστη τιμή που πληρώνεται στους παραγωγούς καθορίζεται με βάση:  α) το επίπεδο της ελάχιστης τιμής που διαμορφώθηκε στην προηγούμενη περίοδο εμπορίας·  β) την εξέλιξη των τιμών βάσης στον τομέα των οπωροκηπευτικών ·  γ) την ανάγκη εξασφάλισης της κανονικής διάθεσης του νωπού προϊόντος προς τους διάφορους προορισμούς·  ότι το άρθρο 3γ του ανωτέρω κανονισμού ορίζει τα κριτήρια για τον καθορισμό του ποσού ενίσχυσης στην παραγωγή· ότι πρέπει να ληφθεί υπόψη η διαφορά μεταξύ της ελάχιστης τιμής της πρώτης ύλης και της τιμής των τρίτων χωρών προσαρμοσμένη κατ' αποκοπή στο στάδιο της πρώτης ύλης·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Μεταποιημένων Προϊόντων με βάση τα Οπωροκηπευτικά,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για την περίοδο εμπορίας 1984/85:  α) η ελάχιστη τιμή που αναφέρεται στο άρθρο 3β του κανονισμού (ΕΟΚ) αριθ. 516/77 και η οποία πρέπει να καταβάλλεται στους παραγωγούς για ξηρά δαμάσκηνα που προέρχονται από ξηραμένα δαμάσκηνα του Ente, και  β) η ενίσχυση στην παραγωγή που αναφέρεται στο άρθρο 3γ του ίδιου κανονισμού για δαμάσκηνα της κατηγορίας που αντιστοιχεί σε 66 φρούτα ανά 500 γραμμάρια,  καθορίζεται στο παράρτημα.  Άρθρο 2  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 27 Ιουλίου 1984.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 73 της 21. 3. 1977, σ. 1.  (2) ΕΕ αριθ. L 103 της 16. 4. 1984, σ. 11.   ΠΑΡΑΡΤΗΜΑ  Ι. Ελάχιστη τιμή που καταβάλλεται στους παραγωγούς  1.2 //   //   // Προϊόν   // ECU/100 χγρ καθαρού βάρους,  στη θύρα του παραγωγού  //   //   // Ξηρά δαμάσκηνα που προέρχονται από δαμάσκηνα του Ente μεγέθους της κατηγορίας που αντιστοιχεί σε 66 φρούτα ανά 500 γραμμάρια  // 172,19  //   //  ΙΙ. Ενίσχυση στην παραγωγή  1.2 //   //   // Προϊόν   // ECU/100 χγρ καθαρού βάρους  //   //   // Δαμάσκηνα μεγέθους της κατηγορίας που αντιστοιχεί σε 66 φρούτα ανά 500 γραμμάρια  // 59,36  //   //